ועדת הכנסת, כנסת 16, פרוטוקול מספר 104, 2004-02-17 10:00

רוני בר-און: בוקר טוב.

רוני בר-און: אני פותח את ישיבת ועדת הכנסת מס' 104.

רוני בר-און: על סדר היום: ערעורים על החלטת יושב-ראש הכנסת והסגנים שלא לאשר דחיפות הצעות לסדר היום.

רוני בר-און: יש לנו שלושה ערעורים, כולם באותו נושא:

רוני בר-און: ערעורו של חבר הכנסת אופיר פינס-פז בנושא: "רעידת האדמה בישראל", ערעורה של חברת הכנסת מלי פולישוק בלוך בנושא: "רעידת האדמה שפקדה את הארץ" וערעורה של חברת הכנסת נעמי בלומנטל בנושא: "רעידת אדמה איננה מסוכנת לבני אדם אלא דרך מבנים".

רוני בר-און: כך או אך, אלה שלושה נושאים שעניינם.

רוני בר-און: בבקשה, אופיר, אני מבין שאתה טוען גם בשם החברות פולישוק-בלוך ובלומנטל.

אופיר פינס-פז: נעמי אני לא יודע, אבל לגבי מלי, היא אמרה לי שהיא לא תוכל להגיע, היא בתל אביב.

רוני בר-און: השאלה היא אם אתה, באופן אישי, לא מסתפק בעובדה שהתקיים פה דיון בעניין, בוועדת הפנים של הכנסת.

אופיר פינס-פז: זה בדיוק העניין.

אופיר פינס-פז: תראו, ברוך השם, רעידת האדמה הזאת נסתיימה בלי נפגעים בנפש.

אופיר פינס-פז: זה עלול היה להסתיים אחרת.

אופיר פינס-פז: וחשבתי שנכון שכן יהיה דיון במליאה, עם השר הממונה, לשמוע מה התוכנית הממשלתית וכדומה.

אופיר פינס-פז: בינתיים, בוועדת הפנים, הזדרזו לקיים דיון - שאמרו לי, אגב, שהיה דיון לא רע בכלל - אבל אני באמת חושב, שעם כל הכבוד, הפרוצדורה צריכה להיות - אני מציע לכנסת להקפיד על כללי העבודה שלה.

אופיר פינס-פז: הדיון המרכזי צריך להתקיים במליאה, המשכו צריך להימשך בוועדה.

רוני בר-און: אני לא בטוח.

רוני בר-און: דווקא זה דיון יותר מקצועי, עם אנשי מקצוע שיכולים להופיע בוועדה ולא במליאה.

אופיר פינס-פז: אני חושב שהדיון במליאה הוא הדיון שצריך לפתוח את הדיון בכנסת.

אופיר פינס-פז: וזה שיושב ראש ועדה הזדרז לקיים דיון מהר בוועדה - שאנחנו מכירים את התופעה הזאת - אני לא חושב שאנחנו צריכים לגבות אותה.

אופיר פינס-פז: אני חושב שהנשיאות צריכה קודם כל לאשר.

רוני בר-און: טוב, תודה רבה.

רוני בר-און: אתה עומד על הערעור.

רוני בר-און: תודה רבה לסגן היושב ראש, נציג הנשיאות, חבר הכנסת ברכה.

רוני בר-און: בבקשה.

מוחמד ברכה: ראשית, לפני כמה שבועות עמד על סדר היום הנושא של רעידת האדמה באיראן.

רוני בר-און: לא, זה בסדר.

רוני בר-און: זה לא מפריע לנו, רעידת האדמה באיראן.

מוחמד ברכה: רגע.

מוחמד ברכה: זה מפריע לנו.

מוחמד ברכה: השר איתם עמד על הבמה וסקר בדקות ארוכות את ההיערכות של משרדו לאפשרות של רעידת אדמה במדינת ישראל.

מוחמד ברכה: הוא התייחס לזה והתמקד בעניין הזה.

מוחמד ברכה: אבל, לא בגלל הסיבה הזאת הנשיאות לא קיבלה את הבקשה של החברים, שהיא נכבדה וחשובה, אלא דווקא בגלל הדיון שהיה אתמול בוועדת הפנים, ובמקרה הטוב ביותר הדיון הזה, שיהיה במליאה, ירד אחר כך לוועדת הפנים כדי ללבן אותו, אבל לא רק זה, אדוני היושב ראש, אלא ביום רביעי תהיה גם שאילתה בעל פה בנושא הזה והשר איתם יעמוד מול הכנסת כדי להסביר ולסקור את היערכות המשרד שלו לאפשרות של רעידה נוספת.

מוחמד ברכה: לכן, גם היה דיון מוקדם עוד לפני רעידת האדמה, גם היה דיון בוועדה והנושא הזה יועלה מחר במליאת הכנסת.

רוני בר-און: מספיק לך, אופיר?

אופיר פינס-פז: אני אומר עוד פעם, תראו - - -

רוני בר-און: שמע, בכל זאת הם קיבלו שישה נושאים, 27 דוברים.

רוני בר-און: אי אפשר בלי סוף.

אופיר פינס-פז: אין לי טענות.

אופיר פינס-פז: אני לא חושב שצריך לעודד מה שנעשה בוועדה.

רוני בר-און: אתה עומד על הערעור, אופיר?

מוחמד ברכה: אני מציע לך לא לעמוד עליו.

אליעזר כהן: הנושא עולה במליאה?

מוחמד ברכה: עולה מחר במליאה.

מוחמד ברכה: שאילתה בעל פה, שזה הרבה יותר - - -

רוני בר-און: אופיר, אם הערעור שלך מתקבל, זה עוד תשעה דוברים באותו יום.

רוני בר-און: זה פשוט סיוט.

מוחמד ברכה: זה לא רק טכני.

קריאה: וזה בסוף סדר היום.

רוני בר-און: זה סיוט.

רוני בר-און: מה, תשעה אנשים ידברו על הדבר הזה?

רוני בר-און: מה יש לתשעה אנשים לחדש בעניין הזה?

רוני בר-און: אני באמת קורא לך, קצת - - -

אופיר פינס-פז: אם אתם לוחצים.

רוני בר-און: תודה רבה, מוחק את הערעור, הישיבה נעולה.

מאיר פרוש: רגע, רגע.

מאיר פרוש: אני רוצה לומר משהו, דקה.

רוני בר-און: כן, בבקשה.

רוני בר-און: דקה.

מאיר פרוש: אני רק רוצה לומר שאני מחזק את הגישה של אופיר - בדרך כלל לא, אבל אני מחזק את הגישה שלו - כי יבוא הקורא ביום מן הימים וישמע: הייתה רעידת אדמה.

מאיר פרוש: מה הכנסת עשתה?

מאיר פרוש: בוועדה פנימית שם מישהו דיבר, בשאילתה בעל פה מישהו דיבר - - -

רוני בר-און: ועדת פנים.

רוני בר-און: לא ועדה פנימית.

מאיר פרוש: אני חושב שסדר הדברים צריך להיות כמו שאופיר אומר.

מאיר פרוש: קרה משהו במדינת ישראל, הכנסת מתייחסת לכך.

מאיר פרוש: אני בעד שהכנסת תדון בזה.

מאיר פרוש: זה שתשעה דוברים וזה יהיה בסוף סדר היום - חברי כנסת שרוצים לפעול, יהיו פה.

מאיר פרוש: יפעלו.

מאיר פרוש: אני לא רוצה לתת פרס למי - - -

אופיר פינס-פז: עמרי יחליט.

רוני בר-און: עזוב, הוא לא היה פה בדיון.

רוני בר-און: בואו נגמור.

רוני בר-און: תודה רבה, הישיבה נעולה.